Uutistoimistojen mukaan Isis-järjestöön yhteyksissä olevan ryhmän osallisuudesta kertoi propagandatoimisto Amaq. Sen mukaan hyökkääjä oli "Isisin sotilas". Amaq-toimisto kertoi nimetöntä turvallisuuslähdettä lainaten, että "operaatio oli vastaus tehdä iskuja liittoumaan kuuluvissa maissa"- ietoja ei ole varmennettu eikä hyökkääjän henkilöllisyyttä ole toistaiseksi julkistettu.

Kyseessä on ensimmäinen kerta, kun Isis ilmoittaisi tehneensä iskun Britannian maaperällä. Britannian kuuluu Yhdysvaltain johtamaan koalitioon, joka käy taistelua Isisiä vastaan Irakissa ja Syyriassa.

Pääministeri Theresa May sanoi, että nimi julkistetaan, "kun se on mahdollista". Hän kertoi puheessaan parlamentissa aiemmin torstaina iltapäivällä, että hyökkääjä on syntynyt Britanniassa. Hän oli pääministerin mukaan ollut tiedotusvälineiden seurannassa muutamia vuosia sitten. Häntä ei kuitenkaan nykytilanteessa seurattu aktiivisesti.

Kotietsintöjä läpi yön

Satoja poliiseja on osallistunut etsintöihin Lontoossa ja Birminghamissa. Ainakin kuusi osoitetta on tutkittu. Pidätettyjä on kahdeksan.

Isku alkoi keskiviikkona noin kello 16.40 Suomen aikaa, kun hyökkääjä ajoi autollaan kohti jalankulkijoita Westminsterin sillalla. Kolme ihmistä kuoli ja kymmeniä loukkaantui.

Hyökkääjä ajoi aluksi vuokra-autonsa aitaan lähellä parlamenttitaloa, jonka jälkeen hän juoksi kohti parlamenttia. Hän puukotti väliin tullutta aseistamatonta poliisia, joka sai surmansa.

Lähteet: AFP